4 POSĖDIS

# SPRENDIMAS

**DĖL NEKILNOJAMOJO TURTO MOKESČIO 2019 M. TARIFŲ NUSTATYMO**

2018 m. balandžio 26 d. Nr. TS-105

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos nekilnojamojo turto mokesčio įstatymo
6 straipsnio 1 ir 2 dalimis, Kauno rajono savivaldybės taryba n u s p r e n d ž i a:

1. Nustatyti šiuos nekilnojamojo turto mokesčio 2019 m. tarifus:

1.1. 0,3 proc. nekilnojamojo turto mokestinės vertės – fiziniams asmenims, pelno nesiekiantiems viešiesiems juridiniams asmenims ir žemės ūkio bendrovėms;

1.2. 0,3 proc. nekilnojamojo turto mokestinės vertės – smulkiojo ir vidutinio verslo subjektams, atitinkantiems Lietuvos Respublikos smulkiojo ir vidutinio verslo plėtros įstatymo reikalavimus;

1.3. 0,5 proc. nekilnojamojo turto mokestinės vertės – kitiems juridiniams asmenims;

1.4. 3 proc. nekilnojamojo turto mokestinės vertės – už patalpas ir statinius, kurie apleisti ar neprižiūrimi.

2. Įpareigoti Savivaldybės administracijos direktorių teikti Kauno rajono savivaldybės tarybai tvirtinti apleisto ar neprižiūrimo nekilnojamojo turto sąrašą.

Šis sprendimas Lietuvos Respublikos administracinių bylų teisenos įstatymo nustatyta tvarka gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas).

Savivaldybės mero pavaduotojas,

pavaduojantis merą Jonas Gurskas